

**REPUBLIKA HRVATSKA**

**UČITELJSKI FAKULTET – SVEUČILIŠTA U ZAGREBU**

**Odsjek u Čakovcu**

**Ante Starčevića 55 40 000 Čakovec**

**Škola:** OŠ Fran Koncelak Drnje, PŠ Josip Generalić Hlebine

**Studentica:** Adela Jadan

**Nastavna grupa:** US5, modul informatika

**Semestar:** IX.

**Ak. god.:** 2011. / 2012.

.

**PRIPRAVA ZA IZVOĐENJE NASTAVNOG SATA**

**HRVATSKOG JEZIKA**

**Razred:** 1.

**Učiteljica:** Lucija Topal

**Profesorica metodike hrvatskog jezika**: dr.sc. Tamara Turza-Bogdan

**Datum održavanja nastavnog sata**: 21. veljače 2012.

**1. OPĆI METODIČKI PODACI:**

**Nastavni predmet:** hrvatski jezik.

**Nastavno područje:** početno čitanje i pisanje.

**Nastavna tema:** početno pisanje pisanih slova (latinično pismo).

**Nastavna jedinica:** učenje velikog i malog pisanog slova N n.

**Tip sata:** učenje novog sadržaja.

**2. ZADACI NASTAVNE JEDINICE:**

**Obrazovni:** naučiti prepoznati i pisati veliko i malo pisano slovo N n, bogatiti i aktivirati rječnik učenika, naučiti čitljivo pisati slova, riječi i rečenice pisanim slovima.

**Funkcionalni:** razvijati sposobnost zapažanja, poticati izvornost i kreativnost u pričanju, proširivati rječnik, svladati tehnike čitanja, naučiti pisati samostalno slovo u crtovlju i povezano s drugim slovima u riječ, pisati veliko slovo na početku rečenice, pisati rečenični znak na kraju rečenice, naučiti izgovarati glas u riječima, slogovima i samostalno, razvijati govorne sposobnosti.

**Odgojni:** potaknuti razvoj pozitivnog odnosa učenika prema okolini, promicati toleranciju i poštivanje prijatelja, razvijati urednost i temeljitost u radu.

**3. CILJEVI NASTAVNOG SATA:** usvojiti čitanje i pisanje velikog i malog pisanog slova N n.

**4. NASTAVNE METODE:**  razgovor, usmeno izlaganje, govor, čitanje, pisanje, zapažanje, rad s tekstom

**5. METODIČKI SUSTAVI:** korelacijsko – integracijski, stvaralački, interpretativno- analitički.

**6. NASTAVNI IZVORI ZNANJA, SREDSTVA I POMAGALA:** živa riječ učitelja,početnica II. dio, radna bilježnica II. dio, pisanka, aplikacije, tekst pjesme, nastavni listići, školska ploča sa crtovljem za početno pisanje, kreda.

**7. KOMUNIKACIJA:** učitelj – učenici, učitelj – učenik, učenik – učitelj, učenik - učenik

**8. OBLICI RADA:** frontalni, individualni,

**9. KLJUČNI POJMOVI:** veliko i malo pisano slovo,pravilno pisanje slova, riječi, rečenica; veliko slovo na početku rečenice i u imenima, čitanje

**10. MJESTO IZVOĐENJA:** učionica

**11. TRAJANJE:** 45 minuta.

**TIJEK IZVOĐENJA NASTAVNOG SATA**

|  |  |  |  |  |
| --- | --- | --- | --- | --- |
| **Nastavne etape** | **Sadržaj nastavne situacije** | **Nastavne metode, postupci,**  **izvori i sredstva** | **Korelacije s nastavnim područjima i predmetima** | **Cilj** |
| **Nastavne situacije** |
| **I. nastavna**  **etapa**  Motivacijska  priprema  **1. nastavna**  **situacija**  Emocionalno-  intelektualna  motivacija  **2. nastavna**  **situacija**  Najava i lokalizacija teksta  **3. nastavna**  **situacija**  Izražajno čitanje  **4. nastavna**  **situacija**  Emocionalno- intelektualna stanka  **5. nastavna**  **situacija**  Izražavanje doživljaja i razumijevanje teksta  **6. nastavna**  **situacija**  Sinteza  **7. nastavna**  **situacija**  Grafemska priprema  **II. nastavna etapa**  Grafička obrada slova  **8. nastavna situacija**  Uočavanje izgleda pisanog slova  **9. nastavna situacija**  Usporedba tiskanog slova s pisanim  **10. nastavna situacija**  Pisanje velikog i malog pisanog slova u slobodnom prostoru  **11. nastavna situacija**  Pisanje pisanog slova u crtovlje  **12. nastavna situacija**  Pisanje i čitanje skupine slova, riječi i rečenica u kojima je zastupljeno pisano slovo  **III. nastavna etapa**  Čitanje teksta  **IV. nastavna etapa**  Stvaralački rad  **V. nastavna etapa**  Domaća zadaća | Pozdravljam učenike i predstavljam se. Za početak im dajem radni listić kojim otkrivaju pojam "kišobran".  Najavim učenicima pjesmu"Kišobran" Stjepana Jakševca  Izražajno čitam pjesmu.  Stanka. Učenici sređuju dojmove nakon pročitane pjesme.  *Kako vam se svidjela ova pjesma? Ima li nepoznatih riječi u pjesmi?* (Objašnjavam nepoznate riječi.) *Jeste li upamtili tko razgovara u pjesmi? (kišobran i stan) Što kišobrana zanima? (kakav je dan). Kakav dan voli kišobran? (tmuran, turoban). Zašto? (da može izaći u šetnju). Kakav dan kišobran ne voli? (sunčan jer ne može izaći van). Kakve dane vi volite? Zašto? Kako se osjećate tih dana? Možete li mi pokazati?*  Najavljujem učenicima da će naučiti veliko i malo pisano slovoN n.  *Već ste naučili pisati i čitati veliko i malo tiskano slovo N n, a danas ćete naučiti veliko i malo pisano slovo N n.*  *Pa, pogledajmo na ploču kako izgledaju ta slova.*  Pokazujem učenicima pisana slova N n na aplikacijama stavljene na ploču  *Tko mi može opisati veliko pisano slovo N i malo pisano slovo n? Po čemu se razlikuju? Po čemu su slična?*  Na ploču stavljam aplikacije velikog i malog tiskanog slovo N n.  *Ova slova ste već naučili, a sada ćemo ih usporediti sa velikim i malim pisanim slovom N n.*  Pišem na ploču bez crtovlja veliko i malo pisano slovo N n.  *Po čemu se razlikuju veliko tiskano i veliko pisano slovo N? Što veliko pisano slovo N ima, a veliko tiskano slovo N nema? Po čemu su slična? Po čemu se razlikuju malo tiskano i malo pisano slovo n? Što malo pisano slovo n ima, a malo tiskano slovo n nema? Po čemu su slična te slova?*  Pokazujem „pisanje“ velikog pisanog slova N po zraku. Učenici me gledaju. „Pisanje“ po zraku pratim govorom.  *Sada ću vam pokazati kako se piše veliko pisano slovo N, ali po zraku. Donijela sam čarobnu nevidljivu olovku koja nevidljivo piše. Zato morate pažljivo pratiti pokrete moje ruke i slušati što vam govorim.*  *Od donje lijeve strane radim nožicu udesno, zatim se dižem ravnom crtom koso gore udesno i ponovo se spuštam dolje ukoso desno pa se dižem ravnom crtom koso gore udesno i zavinemo ručicu*  *Pokušajte sada vi napisati veliko pisano slovo N po zraku*.  Učenici „pišu“ po zraku.  Zatim pokazujem i objašnjavam „pisanje“ malog pisanog slova n po zraku. Učenici me gledaju.  *Krećem odozdo prema gore ukoso, napravim trbuh pa se spustim, zatim se dignem ravnom crtom gore i napravim drugi trbuh pa se spustim dolje i napravimo jednu nožicu.*  Učenici „pišu“ po zraku.  Pišem veliko pisano slovo N na ploču, u prazan prostor. Objašnjavam pisanje. Zatim učenici crvenom bojicom pišu veliko pisano slovo N na bijeli papir bez crtovlja. Prozivam jednog do dva učenika da napišu veliko pisano slovo N na ploču.  Zatim zapišem malo pisano slovo n na ploču, a učenici ga zapisuju crvenom bojicom na drugu stranu bijelog papira.  Nakon toga, pokazujem pisanje velikog pisanog slova N u crtovlje na ploči. Svaki pokret opisujem.  Zatim pokazujem pisanje malog pisanog slova n u crtovlje na ploči.  Zatim na ploču u crtovlje pišem veliko i malo pisano slovo N n u isti red, učenici rješavaju zadatak na str. 17. dok im ja u pisanke zapisujem slova N n.  *Koja imena poznajete koja počinju sa slovon N? (Nikola, Nives, Nina, Nikolina..)*  Pišem na ploču ime Nina. Obraćam im pažnju na spajanje slova. Učenici prepisuju Nina u bilježnicu nakon rješavanja zadatka na stranici 17. Rješavaju i zadnji zadatak na istoj stranici: Noa ima Nenu.  Za DZ zapisuju u pisanke rečenicu: Nina ima mene. Zapisujem tu rečenicu na ploču.  Vraćamo se na pjesmu "Kišobran" Stjepana Jakševca. Najavljujem učenicima da će čitati pjesmu.  Učenici čitaju pjesmu, po jednu kiticu svaki.  Nabrojite mi neke riječi u kojima se pojavljuje slovo n (dan, kišobran, stan). Na kojim mjestima se oni javljaju? (kraj)  Učenicima dijelim nastavne listiće koje rješavaju.  Domaća zadaća je ono što nisu stigli ili zadatci u RB | Metoda rada na tekstu    Metoda usmenog izlaganja  Metoda slušanja  Metoda razgovora  Metoda usmenog izlaganja  Postupak promatranja  aplikacije  Postupak usporedbe  Metoda razgovora  Metoda pisanja  Radni papir  Metoda pisanja  Metoda pisanja  Školska ploča s crtovljem  Udžbenik  Školska ploča s crtovljem  Udžbenik  Metoda pisanja  Nastavni listić  Metoda pisanja  Metoda  čitanja  Radna bilježnica | Jezično izražavanje  Jezično izražavanje  Jezično izražavanje  Jezično izražavanje  Pisanje  Pisanje  Pisanje  Čitanje    Pisanje  Čitanje | Motivirati učenike za rad  Dovesti učenika do nove etape sata  Procijeniti kvalitetu učeničkog pripovijedanja  Uočavanje specifičnih obilježja  Utvrditi postupnost te poticati opisivanje  Pisanje pravilnog oblika slova  Pisanje pravilnog oblika slova  Uspješno  upisivanje slova u crtovlje  Uspješno  čitanje i pisanje velikog i malog pisanog slova N n  Uspješno čitanje i pisanje riječi u kojima se nalazi veliko i malo slovo N n |

**PLAN PLOČE**

**N n**

**N n   
Nina ima mene.**

**N**

**n**

**N n**

**Nina**

**Noa ima Nenu.**

**NASTAVNI MATERIJAL**Radni listići, aplikacije